“เสี่ยตัน” หมดมุก? ICHI กำไร Q3/59 ลดฮวบกว่า 70%
ICHI อ่วม การแข่งขันสูง-ศก.ซบเซาทำรายได้หด กำไร Q3/59 ลดกว่า 70% มาที่ 31.91 ลบ. จากปีก่อนที่มีกำไร 117.20 ลบ. ขณะที่ 9 เดือนแรกมีกำไร 423.82 ลบ. จากปีก่อนที่มีกำไร 758.93 ลบ.
10 พ.ย. 2559

บริษัท อิชิตัน กรุ๊ป จำกัด (มหาชน) หรือ ICHI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 31.91 ล้านบาท หรือมีกำไรสุทธิ 0.02 บาทต่อหุ้น ลดลง 72.77% จากช่วงเดียวกันของปีก่อนที่มีกำไรสุทธิ 117.20 ล้านบาท หรือมีกำไรสุทธิ 0.09 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 423.82 ล้านบาท หรือมีกำไรสุทธิ 0.33 บาทต่อหุ้น ลดลง 44.16% จากช่วงเดียวกันของปีก่อนที่มีกำไรสุทธิ 758.93 ล้านบาท หรือมีกำไรสุทธิ 0.58 บาทต่อหุ้น
โดยกำไรในไตรมาส 3/59 ลดลงจากช่วงเดียวกันของปีก่อน เนื่องจากบริษัทมีรายได้ลดลงตามกำลังซื้อจากภาวะเศรษฐกิจที่ซบเซา และการแข่งขันที่สูง